CELEX: 32009R0110
Language: lv
Date: 2009-02-05 00:00:00
Title: Komisijas Regula (EK) Nr. 110/2009 ( 2009. gada 5. februāris ), ar ko groza Padomes Regulas (EK) Nr. 519/94 I pielikumā minēto valstu sarakstu

6.2.2009   
            
            
               LV
            
            
               Eiropas Savienības Oficiālais Vēstnesis
            
            
               L 37/4
            
         
      KOMISIJAS REGULA (EK) Nr. 110/2009
   (2009. gada 5. februāris),
   ar ko groza Padomes Regulas (EK) Nr. 519/94 I pielikumā minēto valstu sarakstu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 3. marta Regulu (EK) Nr. 427/2003, ar ko paredz pagaidu aizsardzības mehānismu attiecībā uz konkrētu preču importu no Ķīnas Tautas Republikas un ar ko groza Padomes Regulu (EK) Nr. 519/94 par kopējiem noteikumiem importam no trešām valstīm (1), un jo īpaši tās 22. panta 3. punktu,
   apspriedusies ar padomdevēja komiteju,
   tā kā:
   
               (1)
            
            
               Padome ar Regulu (EK) Nr. 519/94 (2) ir pieņēmusi tādus kopīgus noteikumus par importu no atsevišķām trešām valstīm, kuros iekļauti arī noteikumi par aizsardzības pasākumiem.
            
         
               (2)
            
            
               Regula (EK) Nr. 519/94 attiecas inter alia uz Ukrainas izcelsmes importu.
            
         
               (3)
            
            
               Ar Regulu (EK) Nr. 427/2003 Padome pieņēma kopīgus noteikumus par pagaidu aizsardzības mehānismu attiecībā uz konkrētu Ķīnas Tautas Republikas izcelsmes preču importu un grozīja Regulu (EK) Nr. 519/94 par kopējiem noteikumiem importam no trešām valstīm.
            
         
               (4)
            
            
               Ar Regulu (EK) Nr. 427/2003 Padome uzticēja Komisijai uzdevumu atjaunināt Regulas (EK) Nr. 519/94 I pielikumu.
            
         
               (5)
            
            
               Ņemot vērā Ukrainas iestāšanos Pasaules Tirdzniecības organizācijā, jānosaka, ka Ukraina tiek svītrota no Regulas (EK) Nr. 519/94 darbības jomas.
            
         
               (6)
            
            
               Šajā regulā paredzētie pasākumi ir saskaņā ar padomdevējas komitejas atzinumu,
            
         IR PIEŅĒMUSI ŠO REGULU.
   Vienīgais pants
   Ukraina tiek svītrota no Regulas (EK) Nr. 519/94 I pielikuma.
   Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 5. februārī
      
         
            Komisijas vārdā —
         
            Komisijas locekle
         
         Catherine ASHTON
         
      
   
   
      (1)  OV L 65, 8.3.2003., 1. lpp.
   
      (2)  OV L 67, 10.3.1994., 89. lpp.